cyanic-selkie/wikianc huggingface dataset:
Herääminen (Stephen Kingin kirja)
Juoni
Varoituksista huolimatta Jamie lähtee Jacobsin kartanolle, jossa hän ja Jacobs parantavat Astridin syövän salaisella sähköllä. Charles Jacobs kertoo Jamielle viimeisestä kokeestaan, jonka tarkoituksena on herättää vastikään kuollut Mary Fay -niminen nainen henkiin salaisen sähkön avulla. Koe toteutetaan korkean kukkulan päällä olevassa pienessä mökissä. Salaman iskiessä kukkulalla olevaan ukkosenjohdattimeen siinä oleva sähkö johdetaan Mary Fayn ruumiiseen. Mary Fayn ruumis herää henkiin ja toimii ikkunana tuonpuoleiseen, jossa kuolleet ovat valtavien muurahaismaisten olentojen orjia. Kesken kokeen tuonpuoleisessa asuva voimakas olento nimeltä "Äiti" asettuu Mary Fayn ruumiiseen ja yrittää tappaa Jamie Mortonin ja Charles Jacobsin. Jamie kuitenkin ampuu Mary Fayn ruumista Jacobsin aseella, jolloin Äiti jättää ruumiin ja palaa kuolleiden maailmaan. Charles Jacobs saa sairauskohtauksen ja kuolee.
Jamie Morton muuttaa Hawaijille, jossa hän pyrkii elämään tavallista elämää masennuslääkkeiden avulla. Hän käy psykiatrin luona ja tekee hyväntekeväisyyttä. Vaikka monet Jacobsin parantamat ovat tehneet itsemurhan, Jamie haluaa elää mahdollisimman pitkään, sillä hän tietää päätyvänsä loppujen lopuksi tuonpuoleiseen Äidin luokse.
Eugene Armstrong
Owen Eugene Armstrong (5. kesäkuuta 1953 – 20. syyskuuta 2004) oli yhdysvaltalainen siviilityöntekijä, jonka Abu Musab al-Zarqawin johtama Irakin al-Qaida sieppasi ja murhasi Irakissa syyskuussa 2004. Hänet siepattiin 16. syyskuuta 2004 yhdessä yhdysvaltalaisten Jack Hensleyn ja brittiläisen Kenneth Bigleyn kanssa Bagdadissa. Sieppaajat uhkasivat tappaa panttivangit, ellei Yhdysvallat suostu vapauttamaan irakilaisia naisvankeja. Armstrong mestattiin samalla tavalla kuin aiemmin murhattu Nick Berg, sieppaajat leikkasivat hänen päänsä irti veitsellä. Mestauksesta on ladattavissa video internetissä.
Kadotaan kaupunkiin
Kadotaan kaupunkiin on suomalaisartisti Auroran 23. tammikuuta 2015 julkaistu esikoisalbumi. Albumin on tuottanut Sakke Aalto. Albumi nousi ensimmäisellä listaviikollaan Suomen virallisen albumilistan kuudenneksi.
Albumin ensimmäinen single ”Eilisen aurinko” julkaistiin lähes vuosi ennen albumin julkaisua, helmikuussa 2014. Kappale nousi yhdeksi viikoksi singlelistan 19:nneksi sekä 12 viikoksi suomalaisten radiokanavien sadan soitetuimman kappaleen joukkoon. Toinen single ”Se soi” nousi kesällä 2014 latauslistalle seitsemäksi viikoksi. Radiolistalla ”Se soi” nousi listalle pian julkaisunsa jälkeen ja putosi sieltä alkusyksystä, mutta palasi jälleen 30 soitetuimman kappaleen joukkoon loppuvuodesta 2014. Syyskuussa 2014 albumilta julkaistiin single ”Kulkijan laulu”, jolla on mukana rap-artisti Juju.
Aeneis
Aeneis on roomalaisen Vergiliuksen ensimmäisellä vuosisadalla eaa. kirjoittama eeppinen runoelma, joka oli aikoinaan Rooman valtakunnan kansalliseepos. Se sijoittuu historian alkuhämäriin ja on tavallaan jatkoa Homeroksen Ilias-eepokselle. Eepos on kirjoitettu vuosien 29–19 eaa. välillä.
Vergiliuksen kahden muun pääteoksen, Paimenlaulujen ja Georgican tavoin Aeneis on kirjoitettu antiikin Kreikasta periytyvällä heksametrimitalla. Teos jakautuu kahteentoista kirjaan ja sisältää yhteensä noin 10 000 säettä.
Taustaa
Keisari Augustus oli toivonut jotakuta aikansa etevimmistä runoilijoista kirjoittamaan roomalaisille uuden kansalliseepoksen, joka tukisi hänen poliittista ohjelmaansa ja imperiumin rakennustyötään sekä yhdistäisi sisällissodan jakamaa kansaa. Tehtävää tarjottiin aluksi Horatiukselle, mutta tämän kieltäydyttyä se lankesi myöhemmin hovikirjailijaksi kohotetun Vergiliuksen harteille. Runoilija pyrki Augustuksen kulttuuripolitiikan mukaisesti luomaan teoksesta Homeroksen eepoksia vastaavan taidonnäytteen, jossa sankari on esikuvallinen roomalainen. Teos ei kuitenkaan koskaan valmistunut, sillä Vergilius sairastui ja kuoli matkalla Kreikkaan omistettuaan Aeneikselle elämänsä viimeiset kymmenen vuotta. Ennen kuolemaansa hän oli pyytänyt käsikirjoituksen tuhoamista, mutta se julkaistiin Augustuksen käskystä nopeasti viimeisteltynä.
Aeneiksen pohjana on käytetty pääosin homeerista tarustoa, joka oli satoja vuosia vanhaa jo teoksen syntyaikoina. Runomittanaan eepos käyttää antiikin Kreikasta periytyvää heksametrimittaa. Suullisen perimätiedon sijaan kirjoittaja on käyttänyt pääosin kirjallisia lähteitä, Iliaan ja Odysseian lisäksi muun muassa Naeviuksen teosta Puunilaissota (Bellum Poenicum), josta Aineiaan ja Didon tarina on peräisin. Teoksen pääpaino on menneisyyden tapahtumissa, mutta muutamat ennenäyt kuvailevat myös Rooman vaiheita Aeneiksen tapahtumien jälkeen keisari Augustuksen aikaan saakka. Teoksessa Aineias esitetään Juliusten hallitsijasuvun esivanhempana Romuluksen kautta, ja suvun kantaisänä on jumalallinen Zeus.
Eepoksen sisältö
Teoksen päähenkilö on Aeneas eli Aineias, troijalainen sotapäällikkö ja Venuksen ja kuolevaisen Ankhiseen poika, joka esiintyy sivuhenkilönä myös Iliaassa. Aineiaan tehtäväksi on annettu löytää luvattu maa ja perustaa sinne uusi valtakunta tuhotun Troijan tilalle. Tuulenjumala Aioloksen nostattama myrsky kuljettaa Aineiaan Karthagoon, jossa tämä kohtaa leskikuningatar Didon. Dido rakastuu Aineiakseen ja Aineias alkaa kertoa takautuvasti Troijan sodasta, paostaan ja Troijan hevosesta sekä harhailustaan Välimerellä ja isänsä kuolemasta. Lyhyen suhteen jälkeen Aineias jatkaa matkaansa Mercuriuksen muistutettua häntä jumalallisesta tehtävästään ja hylkää Didon, joka surmaa itsensä ja kiroaa Aineiaan.
Kaitseliit
Kaitseliit on Viron vapaaehtoinen maanpuolustusjärjestö, jolla on kansalliskaartina puolustusvoimien aluepuolustuksen tehtäviä.
Aeneis
Eepoksen sisältö
Myöhemmin seurueen naiset tuhoavat laivat, koska ovat väsyneet vuosia jatkuneeseen purjehtimiseen ja haluavat asettua aloilleen. Osa väestä jää, mutta Aineias jatkaa matkaa ja saapuu Apollon temppeliin, jossa ennustajapapitar Sibylla lupaa johdattaa hänet kuoleman valtakuntaan. Aineias käy tuonpuoleisessa ja kohtaa Didon uudelleen. Autuaille varatussa Elysionissa Aineias tapaa isänsä, joka kertoo hänelle Rooman suuresta tulevaisuudesta ja kuvailee sen sankareita.
Kaitseliit
Kaitseliit on perustettu 1918 ja uudelleen 1990. Toisen maailmansodan aikana Kaitseliit riisuttiin aseista 19.6.1940, kun Neuvostoliitto miehitti Viron.
Aeneis
Eepoksen sisältö
Juno lietsoo Italian kansat sotakiihkoon manalan kostotar Allekton avulla. Teoksen viimeinen kolmannes kuvaa Italian verisiä sotia, jotka päätetään ratkaista Aineiaan ja vihollisten ylipäällikön, Turnuksen, kaksintaistelulla. Jumalat puuttuvat peliin, osapuolet sopivat riitansa ja Aineias voittaa surmaten Turnuksen.
DEED
DEED oli suomalainen televisiokanava, joka toimi vajaat kaksi kuukautta keväällä 2023. Se aloitti toimintansa 1. huhtikuuta 2023 INEZ-televisiokanavan tilalla. DEED näkyi kanavapaikalla 19, kunnes kanava pimeni toukokuun 2023 lopulla.
Kaitseliit
Kaitseliitossa on lisäksi kolme erillisjärjestöä: Naiskodukaitse sekä nuorisojärjestöt Noored Kotkad ja Kodutütred.
DEED
Kanavalla julkisuuden henkilöt esittivät monologia suoraan kameralle staattisessa lähikuvassa, jonka valaistus ja tausta saattoivat vaihtaa usein väriä. Puhujia olivat muun muassa Jari Sarasvuo ja Kaj Kunnas. Jotkut esiintyjät lauloivat ilman säestystä, räppäsivät tai lausuivat runoa, jotkut vain tuijottivat vaiti kameraan. Välillä leikattiin erikoislähikuvaan heidän silmästään tai käsistään. Ohjelmatiedoissa luki vain ”Ystävä”.
Kanavaa hallinnoi SomeTV Oy, joka oli myös aiemman INEZ-kanavan takana. Kanavan verkko-osoitteessa nimi kirjoitetaan muodossa d33d.
Teppo Marttinen
Teppo Marttinen (s. 6. toukokuuta 1997 Jyväskylä) on suomalainen jalkapallomaalivahti, joka edustaa Ykkösessä pelaavaa Kokkolan Pallo-Veikkoja lainalla SJK:sta.
Marttinen on pelannut myös nuorisomaajoukkueissa jo toistakymmentä maaottelua ja oli vuonna 2013 mukana Pohjoismaiden mestaruuden voittaneessa U17-maajoukkueessa
Tokorozawa
Tokorozawa on Japanin kaupunki Honshūn saarella Kantōn alueella Saitaman prefektuurissa. Se sijaitsee Suur-Tokion alueella aivan Tokion metropolin pohjois- ja prefektuurin pääkaupungin Saitaman lounaispuolella. Kaupungissa on 343 835 asukasta (vuonna 2017) ja sen pinta-ala on 72,11 neliökilometriä. Tokorozawa on nimitetty yhdeksi Japanin erityiskaupungeista.
Tokorozawa tunnetaan ”Japanin ilmailun alkukotina”, koska maan armeija perusti sinne Japanin ensimmäisen lentokentän, joka valmistui vuonna 1911. Kaupunkioikeudet Tokorozawa sai vuonna 1950, minkä jälkeen se on kasvanut nopeasti Tokion asuinlähiönä.
Sinineitokala
Sinineitokala eli ulappaneitokala, (Chromis cyanea) on koralliahveniin kuuluva kala. Se on hyvä parvikala riutta-akvaarioon.
Koko ja ulkonäkö
Sinineitokala kasvaa noin 10 cm pitkäksi. Sen pyrstö on voimakkaan haarautunut, selkä hiukan tummempi kuin kylki. Pyrstö on vaaleamman sininen, pyrstön reunoissa mustat raidat. Se sekoitetaan helposti viherneitokalaan, Chromis viridis, tai muihin sinisävyisiin koralliahveniin.
Alkuperä
Sinineitokala elää luonnossa Karibialla.
Käyttäytyminen
Sinineitokaloja pidetään ainakin 7 kalan parvissa.
Ravinto
Sinineitokala syö lihapitoista leväruokaa, mielellään monta kertaa päivässä.
Things Falling Apart
Things Falling Apart (tunnetaan myös nimellä Halo 16) on Nine Inch Nails -yhtyeen vuonna 2000 julkaistu albumi, joka sisältää remix-versioita vuonna 1999 julkaistun tupla-albumin The Fragile kappaleista. ”10 Miles High” -kappaleen alkuperäinen versio on julkaistu Fragilen singlen We’re in This Together b-puolena, joka on lähes identtinen, poikkeuksena että oikean ja vasemman puolten kanavat ovat toisin päin.
Ceres Park
Ceres Park (aik. Aarhus Idrætspark) on jalkapallostadion Aarhusin kunnassa, Tanskassa. Stadion toimii Superliiga-seura Aarhus GF;n kotikenttänä ja sen on osa Ceres Park & Arena -urheilu- ja tapahtumakeskusta, jonka omistaa vuoden 2023 alusta lähtien Aarhusin kunta. Stadionin on suunnitellut arkkitehti Axel Høeg Hansen, joka useiden Aarhusin rakennusten takana. Stadionin ensimmäinen jalkapallo-ottelu pelattiin 27. toukokuuta 1920. Stadion on remontoitu vuonna 2001.
Punaotsasieppo
Punaotsasieppo (Petroica goodenovii) on pensassieppojen heimoon kuuluva varpuslintu.
Levinneisyys
Punaotsasieppoa tavataan suuressa osassa Australiaa. Lajin on raportoitu olevan melko yleinen, ja sen kanta on vakaa. Se on luokiteltu elinvoimaiseksi.
Antonina Ordina
Antonina Ordina ( (s. 24. tammikuuta 1962, Naryan-Mar) on venäläissyntyinen, mutta myöhemmin urallaan Ruotsia edustanut maastohiihtäjä. Hän kilpaili vuosina 1985–2002 ja voitti urallaan kolme mitalia hiihdon maailmanmestaruuskilpailuissa.
Hänen paras henkilökohtainen sijoituksensa talviolympialaisissa oli 7. sija 15 kilometrin kilpailussa Lillehammerissa vuonna 1994. Kaikkiaan hän sijoittui henkilökohtaisilla matkoilla kymmenen parhaan joukkoon kolme kertaa olympialaisissa ja kahdeksan kertaa MM-kilpailuissa.
Sigrun Krause
Sigrun Krause (s. 28. tammikuuta 1954) on entinen itäsaksalainen maastohiihtäjä, joka kilpaili 1970-luvulla. Hän voitti pronssia 4x5 km viestissä vuoden 1976 talviolympialaisissa Innsbruckissa.
Hän voitti myös hopeaa 4x5 km viestissä vuoden 1974 hiihdon maailmanmestaruuskilpailuissa Falunissa.
Krausen poika on maastohiihtäjä Jens Filbrich.
Pikkuaivot
thumb|201px|Pikkuaivot kuvassa väritettynä.
Pikkuaivot (lat. cerebellum) on aivojen osa, joka sijaitsee isoaivopuoliskojen alapuolella takaraivossa kallon takaosassa. Verta pikkuaivoihin kuljettavat nikamavaltimot.
St. Cloud (Minnesota)
St. Cloud on Minnesotassa, Yhdysvalloissa sijaitseva kaupunki. Kaupungissa asui 68 462 asukasta vuonna 2019, joka on noussut vuodesta 2010 lähes neljällä prosentilla. Kaupunki perustettiin, kun kolme kaupunkia yhdistyi yhdeksi vuonna 1856.
Maantiede
Kaupungin maapinta-ala on noin 103,7 neliökilometriä.
Pikkuaivot
Rakenne
Kuten isoaivot, pikkuaivot ovat voimakkaasti poimuttuneet ja jakautuneet oikeaan ja vasempaan puoliskoon, hemisfääriin, joita yhdistää toisiinsa pikkuaivomato. Lisäksi pikkuaivoissa on isoaivojen tapaan harmaasta aineesta muodostunut pikkuaivokuori ja sen sisällä valkeata ainetta. Aivorunkoon pikkuaivot liittyvät pikkuaivovarsien välityksellä, jotka ovat muodostuneet hermoradoista. Aivokalvoista kovakalvo muodostaa pikkuaivojen päälle pikkuaivoteltan.
Tehtävät
Pikkuaivojen keskeinen tehtävä on koordinoida lihasliikkeitä ja liikesarjoja, kuten polkupyörällä ajoa, ja liikkeiden ajoitusta, kuten heittoliikettä, yhdessä tyvitumakkeiden ja motorisen aivokuoren kanssa. Pikkuaivot ovat tärkeät myös tasapainon säilymisen kannalta, josta ne saavat informaatiota sisäkorvan asento- ja liikereseptoreilta. Pikkuaivot säätelevät sekä hieno- että karkeamotoriikkaa. Pikkuaivot eivät itse aloita liikkeitä, vaan ne ovat liikkeiden koordinoinnin apuyksikkö. Pikkuaivot sovittavat yhteen eri lihasten toimintaa siten, että liikkeistä tulee tarkkoja ja tilanteeseen sopivia.
Iso Haapalampi (Ähtäri)
Iso Haapalampi on Etelä-Pohjanmaalla Ähtärissä Myllymäen kylän lähellä sijaitseva lampi.
Maantietoa
Lammen pinta-ala on 1,4 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 188,1 metriä mpy.
Maali (urheilusuoritus)
Maali on suoritus, jossa urheilija onnistuu saattamaan pelivälineen, kuten pallon tai kiekon, maaliin. Maali on palloilussa ja erityisesti joukkueurheilussa käytetty abstrakti termi. Tyypillisesti ottelun voittaa eniten maaleja tehnyt joukkue.
Paljon maaleja tekevää pelaajaa voidaan arkikielessä kutsua maaliahneeksi.
Huomiot
<references group="lower-alpha"/>
Oleg Moliboga
Oleg Aleksejevitš Moliboga (, 27. helmikuuta 1953 – 9. kesäkuuta 2022 ) oli neuvostoliittolainen lentopalloilija ja olympiavoittaja. Hän oli yksi tunnetuimmista Neuvostoliiton lentopallomaajoukkueen pelaajista 1970-luvulla ja 1980-luvun alussa. Moliboga urheili armeijan urheiluseurassa Dnepropetrovskissa. Hän saavutti olympiahopeaa Montrealin kesäolympialaisissa 1976 ja olympiakultaa Moskovan kesäolympialaisissa 1980. Moliboga voitti kaksi lentopallon maailmanmestaruutta 1978 ja 1982.
Override
Override on fiktiivinen hahmo Transformers-universumissa.
Generation 1
Override esiintyy vain alkuperäisessä The Transformers -sarjakuvassa. Override esiintyy lyhyesti Alikantta -saagassa, kun Decepticonit Starscream ja Ratbat tutkivat maan Autoboteille lähetettyjä, vanhoja videotiedostoja. Override toimii nuoren Optimus Primen johtaman Autobot-partion soturina, joka ei vielä kunnioita Primea. Seuraavaksi Override tulee mukaan Matrixin etsinnän yhteydessä, kun hänen partionsa joutuu aavikkoplaneetalle etsimään sitä. Override vilahtaa tosin pienessä, mutaman kuvan sivuroolissa vuotta aikaisemmin ilmestyneessä Tarinassa, missä ihmisjoukko, Roadjammerit yrittävät pysäyttää Transformereita.
Generation 2 / G.I.JOE
Sarjojen Generation 1 ja Generation 2 väliin sijoittuvassa Action Force-sarjakuvassa Override kuuluu pieneen, Hot Spotin johtamaan Autobot ryhmään, minkä tarkoitus on pysäyttää Megatron. Cobran tiedemiesten korjaama ja valvatasti voimistunut Megatron repii Overriden paljain käsin palasiksi, Overriden ostaessa aikaa muille ryhmäläisilleen, salamatkustaessaan Arkkiin. Override muuntautuu sivuvaunuiseksi moottoripyöräksi.
Transformers: Cybertron
Cybertronin Override on planeetta Velocitronin johtaja ja hän isännöi myös planeetalla pidettäviä kilpa-ajoja. Override muuntautuu huippunopeaksi kilpa-autoksi. Override liittoutuu Aubottien kanssa, estääkseen Decepticoneja saamasta Cyber-planeetta avaimia. Hänestä tulee Autobot Hot Shotin ystävä. Override on miespuolinen transformeri, mutta amerikkalaisessa duppauksessa hänet on kuitenkin muutettu naiseksi ja hänen dialogiaan on muutettu naisemmalliseksi.
Apina (yhtye)
Apina on oululainen metallia ja räppiä sekoittava yhtye.
Historia
Apina perustettiin Oulussa 2010.
Syksyllä 2014 yhtye sai levytyssopimuksen Sakara Recordsilta, kun yhtye oli jo aloittanut työstämään debyyttialbumiaan Infektiko. Albumilta julkaistiin 4. joulukuuta 2014 musiikkivideo kappaleelle ”Kohu”. Myös kappaleelle ”Oi, isänmaa!” julkaistiin musiikkivideo 26. helmikuuta 2015. Esikoisalbumi Infektiko julkaistiin 20. maaliskuuta 2015.
Naprej zastava slave
Naprej zastava slave, (”Eespäin, kunnian lippu”) on Slovenian entinen kansallislaulu. Laulun on sanoittanut Simon Jenko ja säveltänyt Davorin Jenko 16. toukokuuta 1860. Kyseessä on voimakas isänmaallinen runo, josta tuli pian sloveenien tunnuslaulu. Kun Itävalta-Unkariin kuuluneesta Sloveniasta tuli vuonna 1918 osa Serbien, kroaattien ja sloveenien kuningaskuntaa (myöhemmin Jugoslavian kuningaskunta), tuli Naprej zastava slavesta osa maan kansallislaulua – sen osina olivat lisäksi Serbian ja Kroatian kansallishymnit. Toisen maailmansodan jälkeen, ja maan muututtua federatiiviseksi kansantasavallaksi maan kansallislauluksi valittiin vanha slaavilainen vapauslaulu Hej, sloveni.
Slovenian itsenäistymispyrkimysten voimistuessa 1980-luvulla Naprej zastava slavesta tuli taas suosittu isänmaallinen laulu. Kansallislaulun asemaa se ei kuitenkaan saavuttanut, vaan siksi valittiin maan itsenäistyttyä 1991 sloveenien runoilijoista suurimman, France Prešerenin kirjoittama ja Stanko Premrlin säveltämä Zdravljica. Naprej zastava slave on kuitenkin Slovenian armeijan tunnuslaulu.
Davorin Jenko sävelsi myös Serbian nykyäänkin käytössä olevan kansallislaulun Bože pravde.
Sanat
{|
Sloveeniksi
Naprej zastava Slave
Naprej zastava slave, na boj junaška kri, za blagor očetnjave naj puška govori!
Z orožjem in desnico, nesimo vragu grom, zapisat v kri pravico, ki terja jo naš dom.
Naprej! Naprej!
Käännös suomeksi
Eespäin, kunnian lippu
Eespäin, kunnian lippu, taistoon, vereen sankarten! Isänmaamme tähden soikoon kiväärit.
Asein, joita kannamme kupeellamme, tuomme vihan perkeleen kirjoittamaan verellä oikeuden, jota maamme vaatii.
Eespäin! Eespäin!
John Paul Jones
John Paul Jones (oikealta nimeltään John Baldwin, s. 3. tammikuuta 1946 Kent) on brittiläinen muusikko, joka oli yksi Led Zeppelin -yhtyeen alkuperäisistä jäsenistä. Jones toimi yhtyeessä basistina ja kosketinsoittajana. Multi-instrumentalisti John Paul soitti orkesterissa myös kitaraa, mandoliinia, kotoa, ukulelea, autoharppua, mellotronia, urkuja ja selloa.
Vuosina 1968–1980 toiminnassa olleen Led Zeppelinin muut jäsenet olivat Jimmy Page, Robert Plant ja John Bonham.
Studiomuusikkona
John Paul Jones työskenteli Decca Records -levy-yhtiön studiomuusikkona soittaen bassoa tai kosketinsoittimia monien aikansa huippuyhtyeiden ja -artistien levyillä. Näihin kuuluivat The Rolling Stones, Herman's Hermits, Donovan, Cat Stevens, Rod Stewart, Shirley Bassey ja monet muut. Soittamisen lisäksi Jones teki useille artisteille ja kokoonpanoille sovituksia. Hän hallitsi musiikin teorian joten hän myös kirjoitti sovituksia lisäinstrumenteille.
1964 Jones teki singlen jolla olivat instrumentaaliesitykset "Baja" ja "Foggy Day in Vietnam"
Led Zeppelinin jäsenenä
Jones keksi monia yhtyeen klassisia bassokuvioita, esimerkkeinä kappaleet "The Lemon Song" ja "Black Dog". Hänen kosketinsoittimensa lisäsivät Led Zeppelinin musiikillista ulottuvuutta. Osittain juuri tämän ansiosta yhtyeestä tuli muutakin kuin "pelkkä" suoraviivainen rock-kokoonpano. Jonesin pianoa kuullaan muun muassa herkässä "The Rain Song" -kappaleessa, kun taas urut ovat "Since I've Been Loving You" -kappaleen pääasiallinen säestävä instrumentti bassojalkioineen. IV / Zoso / Nimetön albumi -albumilla oleva "Stairway To Heaven" -kappaleen intro on esimerkki erivireisten nokkahuilujen soitosta.
Vaikka kaikilla Led Zeppelinin jäsenillä oli maine hurjina juhlijoina, Jones oli yhtyeen muita jäseniä selkeämmin musiikin ammattilainen, joka ei antanut juhlimisen häiritä työskentelyään lavalla tai studiossa. Yhtyeen viimeiseksi jäänyttä studioalbumia In Through The Out Door pidetään esimerkkinä tästä Jonesin ollessa vahvasti esillä sekä säveltäjänä että muusikkona paljolti Jimmy Pagen ja John Bonhamin tuolloin epäsäännöllisten elämäntapojen vuoksi.
Ura Zeppelinin jälkeen
Jones on työskennellyt muun muassa R.E.M:n, Heartin, Ben E. Kingin, The Missionin, La Fura Dels Bausin, Brian Enon ja The Butthole Surfersin kanssa. Jones on myös soittanut Foo Fightersin albumilla In Your Honor kappaleilla "Another Round" (mandoliini) ja "Miracle" (piano). Vuonna 2009 Jones perusti rock-yhtyeen Them Crooked Vultures yhdessä Josh Hommen ja Dave Grohlin kanssa. Jones on myös yhdessä suomalaisten Anssi Karttusen ja Magnus Lindbergin kanssa mukana Tres Coyotes-nimisessä yhtyeessä, joka esiintyi Helsingin Savoy-teatterissa 5.4.2017.
Espen Lysdahl
Espen Lysdahl (s. 19. huhtikuuta 1990) on norjalainen alppihiihtäjä, joka edustaa Asker Skiklubbia.
Nuorten MM-kilpailuissa vuonna 2010 Lysdahl saavutti hopeaa supersuurpujottelussa ja pronssia suurpujottelussa. Vailin MM-kilpailuissa 2015 hän oli pujottelussa kuudestoista.
Alppihiihdon maailmancupissa Lysdahl kilpaili ensimmäisen kerran Val Gardenan supersuurpujottelussa joulukuussa 2009. Ensimmäiset maailmancupin pisteensä hän saavutti Åren pujottelussa joulukuussa 2014 oltuaan yhdeksäs.
Sunil Shetty
Sunil Shetty (myös Suniel Shetty; s. 11. elokuuta 1961 Mulki, Karnataka, Intia) on intialainen elokuvanäyttelijä ja -tuottaja, joka työskentelee pääasiassa hindinkielisessä elokuvateollisuudessa. Hän voitti parhaan negatiivisen roolin Filmfare Awards -palkinnon draamaelokuvasta Dhadkan (2000).
Yksityiselämä
Shetty on naimisissa Mana Shettyn kanssa ja heillä on kaksi lasta, näyttelijä Athiya Shetty (s. 5. marraskuuta 1992) ja Ahan Shetty (s. 15. tammikuuta 1996).
The Black Halo
The Black Halo on heavy metal -yhtye Kamelotin vuonna 2005 julkaisema albumi. Se jatkaa edellisellä albumilla Epicalla esiintyneen Ariel-hahmon tarinaa. Levyllä vierailevat muun muassa Epican Simone Simons, Dimmu Borgirin Shagrath ja Stratovariuksen Jens Johansson.
Bruce Driver
Bruce Douglas Driver (s. 29. huhtikuuta 1962, Etobicoke, Ontario, Kanada) on kanadalainen uransa lopettanut jääkiekkoilija. Driverin ura NHL-puolustajana kesti 15 kautta vuosina 1983–1998. Hän pelasi 12 kautta New Jersey Devilsin ja kolme kautta New York Rangersin riveissä. Driver voitti Stanley Cupin vuonna 1995 New Jersey Devilsissä.
Uran alkuvuodet
Ennen ammattilaisuraansa Bruce Driver pelasi vuosina 1979-1980 Royal York Royalsissa OPJHL:ssa. Vuodet 1980-1983 Driver pelasi NCAA:ssa University of Wisconsin joukkueessa. Colorado Rockies varasi Driver vuoden 1981 NHL:n varaustilaisuudessa 6. kierroksella. Colorado Rockies siirtyi seuraavana vuonna 1982 New Jerseyn East Rutherfordiin ja otti nimekseen New Jersey Devils. Kaudella 1983-1984 Driver pelasi kaksitoista ottelua Maine Marinersin joukkueessa AHL:ssa, mutta hänen kautensa kului pääasiassa Kanadan maajoukkueessa. Samalla kaudella Driver pääsi pelaamaan ensimmäiset NHL-ottelunsa New Jersey Devilsin joukkueessa. Seuraavalla kaudella Driver vakiinnutti paikkansa Devilsin joukkueessa. Ensimmäiset vuodet Devilsissä eivät tuoneet menetystä, vaan seuran kaudet päättyivät runkosarjaan. Kaudella 1987-1988 runkosarja sujui aiempaa paremmin ja seura pääsi ensimmäistä kertaa pudotuspeleihin. Driver teki runkosarjassa koko uransa parhaat pisteet 15 maalia ja 40 maalisyöttöä. Pudotuspeleissä Devils eteni yllättäen itäisen konferenssin finaaleihin, joissa seura hävisi Boston Bruinsille otteluvoitoin 4-3.
Nousu Devilsin kapteeniksi ja uran ainoa Stanley Cup-voitto
Driver valittiin Devilsin kapteeniksi vuonna 1991 ja toimi joukkueen kapteenina kauden 1991-1992. Driver kuitenkin luopui kapteenin asemasta Devilsin hankkiessa seuraavalla kaudella joukkueeseen kokeneen puolustaja Scott Stevensin St. Louis Bluesista. Bruce Driver jatkoi New Jersey Devilsissä vuoteen 1995 saakka. Kaudella 1993-1994 Devils eteni aina itäisen konferenssin finaaliin, jossa Stanley Cup-voittoon asti edennyt New York Rangers oli kuitenkin parempi otteluvoitoin 4-3. Seuraava kausi 1994-1995 alkoi työsululla, joka kesti 103 päivää ja päättyi vasta 11. tammikuuta 1995. Tynkäkaudella New Jersey Devils eteni pudotuspeleissä aina Stanley Cup-finaaleihin. Bruce Driver pääsi näin ensimmäisen ja ainoan kerran pelaamaan NHL:n finaalisarjassa. Finaalissa Devilsin vastustajaksi asettui Detroit Red Wings. Runkosarjan voittanut Detroit lähti finaaleihin ennakkosuosikkina, mutta Devils murskasi Detroitin suoraan neljässä ottelussa voittaen seuran historian ensimmäisen Stanley Cupin otteluvoitoin 4-0.
Uran viimeiset vuodet New York Rangersissa
Devilsin Stanley Cup-voiton jälkeen Bruce Driver teki vapaana agenttina sopimuksen Devilsin paikallisvastustaja New York Rangersiin. Rangersissa Driver ei kuitenkaan enää noussut yhtä suureen rooliin ja hänet pistemääränsä alkoivat laskea. Bruce Driver pelasi kolme kautta Rangersissa. Driver lopetti uransa kauden 1997-1998 jälkeen.
Maajoukkueura
Bruce Driver pelasi Kanadan maajoukkueessa vuoden 1984 Sarajevon olympialaisissa. Olympiaturnauksessa Kanada sijoittui neljännelle sijalle. Driver edusti Kanadaa myös vuoden 1987 maailmanmestaruuskilpailuissa, joissa Kanada sijoittui neljäksi.
Pelityyli
Bruce Driver vahvuuksiin kuuluivat voimakas laukaus ja pelinlukutaito. Driver ei ollut erityisen nopea luistelija ja puolustajaksi pienikokoinen. Driver tuli tunneksi nimenomaisesti pisteitä tekevänä puolustajana, joka osallistui tukemaan myös hyökkäyksiä. Hyvien pistemäärien taustalla oli erityisesti Driverin erinomainen ylivoimapelaaminen. Bruce Driver teki kolmella runkosarjakaudella yli 50 pistettä NHL:n runkosarjassa ja seitsemällä kaudella yli 30 pistettä.
Vasamanlampi
Vasamanlampi on Etelä-Pohjanmaalla Ähtärissä Rasin kylän lähellä sijaitseva lampi.
Maantietoa
Lammen pinta-ala on 1,7 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Ähtärinjärven alueeseen (35.433) se kuuluu. Lammen vedenpinnan korkeus on 183,2 metriä mpy.
Alppihiihdon maailmancup 2003–2004
Alppihiihdon maailmancup 2003-2004 oli lajinsa kaiken kaikkiaan 38:s. Sen voitti miesten puolella itävaltalainen Hermann Maier ja naisissa taas ruotsalainen Anja Pärson. Alppiyhdistetty ei kuulunut naisten maailmancup-ohjelmaan.
Lievestuoreen rautatieasema
Historia
Rautatien valmistuessa vuonna 1918 Lievestuore oli vielä Laukaan syrjäinen maalaiskylä. Alkuperäisen, vuonna 1914 valmistuneen melko vaatimattoman asemarakennuksen suunnitteli arkkitehti Thure Hellström. Pian rautatien valmistuttua Lievestuoreelle syntyi tehdasyhdyskunta, jonne perustettiin sellutehdas vuonna 1926. Lievestuoreen nykyinen, samoin Thure Hellströmin suunnittelema asemarakennus siirrettiin 1929 Koiviston maalaiskunnan Humaljoelta Karjalan kannakselta, jonne se oli rakennettu 1915, ja vanha asemarakennus muutettiin tavaramakasiiniksi. Vuoteen 1930 mennessä Lievestuoreesta oli muodostunut jo Laukaan suurin taajama, jossa oli yli 2 000 asukasta. Sota-aikana vuonna 1940 Lievestuoreelle, aseman länsipuolelle, sijoittui myös asevarikko. Lievestuoreen sellutehdas ajautui konkurssiin vuonna 1985, mutta myöhemmin paikkakunnalle on syntynyt uutta pienteollisuutta. Lipunmyynti Lievestuoreen asemalla lopetettiin vuonna 2000.
Lievestuoreen liikennepaikka oli miehitetty 3. toukokuuta 2007 kello 14:40 saakka, jolloin liikennepaikan uusi asetinlaite otettiin käyttöön ja liikenteenohjaustoiminnot siirtyvät hoidettavaksi kaukokäytöllä Pieksämäeltä käsin. Ensimmäinen kauko-ohjattu liikennetapahtuma oli henkilöjunan numero 828 saapuminen ja lähtö.
Lievestuoreen asema-alueen rakennuksista on jäljellä aseman lisäksi makasiini ja varastorakennus. Alueelta on purettu vesitorni, saunarakennus, leivintupa sekä asuinrakennus. Asemarakennus ja tavaramakasiini siirtyivät valtion kiinteistöyhtiölle Senaatti-kiinteistöt Oy:lle vuonna 2007 ja ovat nykyään yksityisomistuksessa.
Museovirasto on luokitellut Lievestuoreen asema-alueen valtakunnallisesti merkittäväksi suojelukohteeksi. Muutaman kilometrin päässä asemalta Jyväskylän suuntaan sijaitsee Pönttövuoren rautatietunneli.
Peukaloissieppo
Peukaloissieppo (Petroica macrocephala) on pensassieppojen heimoon kuuluva varpuslintu.
Levinneisyys
Peukaloissieppoa tavataan Uudessa-Seelannissa. Lajin on kuvattu olevan paikallisesti yleinen, ja se on luokiteltu elinvoimaiseksi.
Murtomäki (Kajaani)
pienoiskuva|[[Murtomäen rautatieasema]] Murtomäki on kylä Kajaanin kaupungissa, noin 18 kilometriä keskustasta etelään. Kylän asukasluku on 34 (31. joulukuuta 2004).
Kylä sijaitsee Otanmäen radan, Talvivaaran radan ja Iisalmen–Kontiomäen radan risteyskohdassa. Murtomäen rautatieaseman läheisyydessä on yhä jäljellä useita alkuperäisiä rautatien rakennuksia, mukaan lukien Bruno Granholmin suunnittelema asemarakennus.
Murtomäen eteläpuolella noin 34 kilometriä Kajaanin keskustasta on Rasimäen kylä, joka sijaitsee viitostien varrella ja sen ympäristössä.
Ormonde Winter
Ormonde de l'Épée Winter (15. tammikuuta 1875 – 13. helmikuuta 1962) oli brittiläinen upseeri ja poliisipäällikkö. Hän osallistui Gallipolin maihinnousuun ensimmäisessä maailmansodassa ja oli tärkeässä roolissa Irlannin itsenäisyyssodan tiedustelupäällikkönä. Myöhemmin hän osallistui myös talvisotaan vapaaehtoisena taistelijana Suomen puolella.
Elämäkerta
Winter syntyi Chiswickin kaupunginosassa länsi-Lontoossa 15. tammikuuta 1875. Hänen vanhempansa olivat W. H. Winter ja Fanny Winter. Perheeseen kuului lisäksi neljä vanhempaa lasta. Winter opiskeli Cheltenham College -sisäoppilaitoksessa ja aloitti vuonna 1892 opintonsa Royal Military Academy -upseerikoulussa Woolwichissä.
Sotilasura
Winter nimitettiin Britannian armeijan luutnantiksi vuonna 1895. Perheen sisäisen riidan vuoksi Winter ei saanut perintöä, vaan joutui elämään Ahmedabadiin Intiaan sijoitettuna tykistöupseerin palkallaan. Vuoteen 1899 mennessä hänestä oli tullut 55. patterin komentaja, ja 1901 hänet ylennettiin kapteeniksi. 55. patteri lakkautettiin vuonna 1903, jolloin Winter siirrettiin 131. patteriin, joka oli sijoitettuna Kildaren kreivikuntaan Irlantiin. Koska Winter ei tullut toimeen Irlannissa, hän pyysi, että saisi toistaiseksi siirron tehtäviin takaisin Intiaan, mikä tehtiin. Vuonna 1911 hän sai ylennyksen majuriksi. Hän pysyi Intiassa ensimmäisen maailmansodan alkuun asti.
Ensimmäisessä maailmansodassa Winter osallistui 10. patterin päällikkönä Gallipolin maihinnousuun Turkissa. Patteri nousi maihin W-rannalla 29. huhtikuuta 1915. Winteristä tuli Gallipolissa ennen pitkää esiupseeri. Hän poistui kyseiseltä rintamalta 19. joulukuuta 1915 Egyptiin.
Myöhemmät vaiheet
1920-luvulla Winter oli äärioikeistolaisen British Fascists -puolueen jäsen ja toimi sen Lontoon alueen päällikkönä. Hän harkitsi myös liittymistä Ranskan muukalaislegioonaan, mutta ei lopulta tehnyt niin.
Vuonna 1940 Winter lähti Suomeen vapaaehtoiseksi taistelemaan talvisodassa Neuvostoliittoa vastaan. Hän saapui Tornioon Suomessa matkustettuaan pohjoisen Norjan ja Ruotsin läpi ja jatkoi sieltä Helsinkiin, missä esiintyi olympiakisoista kiinnostuneena matkailijana.
Ennen pitkää Winter vetäytyi Worthingiin Sussexissa. Hän kuoli siellä 13. helmikuuta 1962.
Pietro Ingrao
thumb|Pietro Ingrao Pietro Ingrao (30. maaliskuuta 1915 Lenola – 27. syyskuuta 2015 Rooma ) oli italialainen poliitikko.
Ingrao liittyi vuonna 1942 Italian kommunistiseen puolueeseen ja kuului toisen maailmansodan aikana Italian vastarintaliikkeeseen. Hän oli parlamentin jäsen yhtämittaisesti vuosina 1948–1994 sekä Italian edustajainhuoneen puhemies 1976–1979.
Ingrao julkaisi useita runoja ja poliittisia esseitä. Tärkeimpiä teoksista on vuonna 1995 Rossana Rossandan kanssa yhteistyössä julkaistu Appuntamenti di fine secolo.
D-Bus
D-Bus on prosessien väliseen kommunikaatioon ohjelmistoväylä, johon kuuluu tiedonsiirtoprotokolla ja palvelinohjelmisto. libdbus-kirjasto toteuttaa rajapinnan ja ABI-yhteensopivuuden. D-Bus tarjoaa tavan siirtää tietoa prosessien välillä samalla tietokoneella. Eri koneiden välinen kommunikaatio ei ole alkuperäinen tarkoitus. D-Busin kommunikaatio ei ole transaktiopohjainen kuten eräät raskaammat viestinvälitysratkaisut.
D-Bus on avoimen lähdekoodin projekti, jota kehitetään freedesktop.org-projektin alla, ja sitä käytetään pääasiassa vapaissa Unix-johdannaisissa kuten Linuxissa. D-Busia voidaan käyttää myös etäproseduurikutsuihin (RPC).
D-Busin tarkoituksena on mahdollistaa erityisesti graafisten työpöytäohjelmistojen välinen kommunikointi. Sen tärkeimpänä inspiraation lähteenä on KDE-projektissa kehitetty DCOP. D-Bus on sittemmin korvannut GNOME:n CORBA-tyylisen tekniikan ja KDE:n 4.0-versiosta lähtien myös DCOP:in.
D-Bus toimii taustaohjelman (daemon) avulla, ja ohjelmia voi olla käytössä useita. Jokaista instanssia kutsutaan kanavaksi. Yleensä kanavia on kaksi: Kaikille käyttäjille yhteinen järjestelmän kanava, joka käynnistetään järjestelmän käynnistyksen yhteydessä, ja käyttäjäkohtainen kanava, joka käynnistetään työpöytäympäristön käynnistyessä (käyttäjän kirjautuessa sisään, jos työpöytäympäristö on määritelty automaattisesti käynnistyväksi).
D-Busin avulla ohjelmat tarjoavat erilaisia palveluita, jotka sisältävät erilaisia olioita. Oliot toteuttavat erilaisia rajapintoja jotka sisältävät metodeita jotka palauttavat tietyn tyyppistä tietoa. Palveluiden nimet on eritetty pistein, ja olioiden nimet vinoviivoin. Esimerkiksi Amarok 2.0 näkyy D-Busille palveluna org.kde.amarok, ja soittolista näkyy kyseisen palvelun oliona /TrackList. Tämä olio toteuttaa rajapinnan org.freedesktop.MediaPlayer metodit, esimerkiksi GetCurrentTrack. Rajapintojen etuna on se, että org.freedesktop.MediaPlayer on määritelty vain kerran, ja jos käyttäjä käyttää jotain muuta mediasoitinta, ei D-Bus-kutsua tarvitse muuttaa näiltä osin - vain palvelun nimi ja olion nimi muuttuvat.
Eräs D-Busin päälle rakennetuista palveluista oli laitteistoon liittyvien tapahtumien välittäminen niistä kiinnostuneille ohjelmille; esimerkiksi kuvankäsittelyohjelma voi haluta tietoa järjestelmään liitetyistä skannereista tai digikameroista, ja tiedostonhallintaohjelma voi haluta tietoa asemaan laitetuista CD-ROM-levyistä tai koneeseen kytketyistä USB-muisteista.
Hockenheimring Baden-Württemberg
thumb|280px|Hockenheimring ilmakuvassa. Hockenheimring Baden-Württemberg on moottorirata Hockenheimin kaupungissa Baden-Württembergissä Saksassa.
Hockenheimringillä järjestetään Formula 1:n Saksan Grand Prix sekä muita moottoriurheilu- ja musiikkitapahtumia. Radalla on myös kiihdytysajoja varten kiihdytyssuora.
Historia
Hockenheimringiä muutettiin rajusti vuoden 2001 jälkeen. Entinen ”metsäosuus" poistettiin lähes kokonaan, koska sitä oli vaikea kattaa TV-kameroin ja katsomoin. Myös ensimmäistä mutkaa jyrkennettiin hieman. Radan uuden version suunnitteli saksalainen F1-hoviarkkitehti Hermann Tilke. Radalle saatiinkin hyvä ohituspaikka, uuden takasuoran päähän. Ennen muutosta Hockenheimring oli F1-kauden keskinopeudeltaan nopein rata. thumb|none|500px|Hockenheimring 2004 nähtynä lähtösuoraa edeltävästä Südkurve-mutkasta. Vasemmalla lähtösuora ja oikealla drag racing -kiihdytyssuora.
Ratakuolemat
Kuolemaan johtaneet onnettomuudet:
Kuorelampi (Ähtäri)
Kuorelampi on Etelä-Pohjanmaalla Ähtärissä Itä-Ähtärin kylän lähellä sijaitseva lampi.
Maantietoa
Lammen pinta-ala on 9,9 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Ähtärinjärven alueeseen (35.433) se kuuluu. Lammen vedenpinnan korkeus on 165,3 metriä mpy.
Aerodynamik
Aerodynamik voi viitata seuraaviin asioihin:
Yle Uutiset
thumb|Yle Uutisten logo. Yle Uutiset on Yleisradion (Yle) uutisbrändi. Saman nimen alla on vuodesta 2013 alkaen tuotettu kaikki Ylen suomenkieliset uutissisällöt ja -lähetykset, joita tuotetaan niin televisioon, radioon kuin verkkoonkin.
Historia
Yle Uutisten historia alkoi vuodesta 2007, kun Ylen TV- ja radiouutisten toimitukset yhdistyivät. Samalla Ylelle syntyi oma uutistoimisto ja se luopui Suomen Tietotoimiston (STT) asiakkuudesta. Vuonna 2018 Yle tosin palasi jälleen STT:n asiakkaaksi.
Toimitus
Uutiset tuottaa Ylen Uutis- ja ajankohtaistoimitus. Sama toimitus vastaa myös muun muassa radion ja television ajankohtais- ja keskusteluohjelmista, kuten Ykkösaamusta, Ylen aamusta, Puoli seitsemästä ja A-studiosta. Yle.fi-verkkosivuston lisäksi Yle Uutiset julkaisee artikkeleitaan myös uutisovelluksissa Yle Uutisvahti ja Yle.fi. Uutis- ja ajankohtaistoimitusta johtaa päätoimittaja Riikka Räisänen. Toimitus kuuluu vielä laajempaan, Uutis- ja ajankohtaistoiminnan yksikköön, joka on yksi Ylen kuudesta yksiköstä. Saman yksikön alla on myös muun muassa alueellinen uutistoiminta. Yksikköä johtaa vastaava päätoimittaja Jouko Jokinen.
Suomenkielisten uutisten lisäksi Ylen Uutis- ja ajankohtaistoimitus tuottaa myös englannin-, venäjän- ja viittomakielisiä sisältöjä. Ruotsinkieliset uutiset tuottaa erillinen Svenska Ylen oma uutistoimitus.
Yle Uutisten verkkosivusto on vuonna 2019 vuorotellut web-sivustojen virallisen yleisömittauksen FIAMin kolmanneksi ja neljänneksi suosituimman sivuston paikalla. Lokakuussa 2019 sen tavoittavuus oli yli 3,4 miljoonaa. Edellä ovat Ilta-Sanomat ja Iltalehti, joinain kuukausina Helsingin Sanomat. Ylen illan pääuutislähetys televisiossa (Yle Uutiset 20.30) keräsi lokakuussa 2019 parhaimmillaan 980 000 katsojaa ja oli kuukauden katsotuin tv-uutislähetys.
Radio
Radiouutiset kuullaan Yle Radio Suomessa tasatunnein läpi vuorokauden. Radiouutisten pidemmät päälähetykset kuullaan myös Yle Radio 1:ssä. Joulukuusta 2019 alkaen yön uutisia ovat tehneet STT:n toimittajat.
Radion uutislähetykset ovat pääsääntöisesti kahden minuutin mittaisia sähkelähetyksiä. Klo 7, 8, 12, 16 ja 17 uutislähetykset kestävät arkisin 10 minuuttia. Klo 6, 9 ja 22 lähetykset kestävät arkisin viisi minuuttia.
Televisio
Yle Uutiset klo 18 on uutismakasiini, joka kestää arkisin 20 minuuttia. Sitä seuraa alueuutiset. Se esitetään Yle TV1:ssä joka päivä kello 18.00. Vuoteen 2007 asti Kuuden tv-uutiset ja sää lähetettiin Yle TV2:ssa, jonka jälkeen ohjelma siirrettiin TV1:een. Lähetys koostui vuoteen 2013 asti useasta eri ohjelmaosiosta, kuten talous- ja kulttuuriuutisista. Jo aiemmin, vuoden 2010 keväällä, lähetyksestä poistettiin viittomakielisten uutisten osio.
Yle Uutiset klo 20.30 on tv-uutisten päälähetys. Se kestää arkisin 25 minuuttia, lauantaisin 20 minuuttia ja sunnuntaisin 15 minuuttia.
Nykyiset tv-uutisjuontajat
Iltauutiset Pääjuontajat: Sijaistavat:
Ylen aamun uutiset ja viikonloppuaamujen uutiset
Ilmastoherkkyys
Ilmastoherkkyys on ilmaston lämpötilatasapainon muutos hiilidioksidipitoisuuden kaksinkertaistuessa. Hallitustenvälinen ilmastopaneeli IPCC arvioi neljännessä arviointiraportissaan maapallon ilmastoherkkyydeksi 2–4,5 °C, todennäköisimmin 3 °C. Lämpötilanousun jäämistä alle 1,5 °C:n pidetään erittäin epätodennäköisenä. Mahdollisuutta, että ilmastoherkkyys olisi yli 4,5 °C, ei voida sulkea pois, vaikka se ei sovi kovin hyvin yhteen havaintojen kanssa. Arvio on noussut jonkin verran vuonna 2001 julkistetusta, joka oli 1,5–4,5 °C.
Charlotte Dundas
thumb|Robert Bowien laatima poikkileikkaus "Charlotte Dundas"-aluksesta thumb|''[[William Symingtonin kuva "Charlotte Dundas"]] Charlotte Dundas oli ensimmäinen käyttökelpoisena pidetty höyrylaiva, jonka varhaisinta versiota koekäytettiin vuonna 1801. Aluksen suunnitteli skotlantilainen insinööri William Symington. Charlotte Dundas oli suunniteltu hinaamaan muita aluksia Forthin–Clyden kanavassa Skotlannissa. Se osoitti kykynsä maaliskuussa 1802 tehdyssä kokeessa ja veti kahta painavaa proomua yli 30 kilometriä kuudessa tunnissa.
Carlotte Dundasin pituus oli 17 metriä ja sen voimanlähteenä toimi pystysylinterinen höyrykone, joka pyöritti siipiratasta. Aluksen nimi oli sen päärahoittajan Lordi Dundasin tyttären nimi. Charlotte Dundasia ei kuitenkaan otettu käyttöön, koska sen pelättiin tuottavan liian suuria aaltoja, jotka voivat tuhota kanavan rantapenkereet.
Nykyään "Charlotte Dundasin ystävät" (Friends of Charlotte Dundas) -niminen ryhmä kampanjoi innokkaasti Symingtonin varhaisten saavutusten tunnetuksi tekemisen puolesta.
Simppukiiski
Simppukiiski (Romanichthys valsanicola) on ahventen (Percidae) heimoon kuuluva uhanalainen kalalaji. Se kasvaa noin 11 cm pitkäksi.
Simppukiiskeä tavataan Tonavan vesistössä Romaniassa. Aiemmin sitä tavattiin laajemmin Tonavan sivujoessa Argeșissa, viime vuosina sitä on nähty vain Argesin sivujoen Valsanin yläjuoksulla kilometrin matkalla Bradein kylästä ylävirtaan, mutta kaikkia läheisiä vesialueita ei ole tutkittu tarkkaan. Elinympäristön muutokset ovat saaneet sen sukupuuton partaalle.
Higinio Anglès
Heginio Angles (1. tammikuuta 1888 − 1969) oli espanjalainen musiikintutkija. Vuosina 1933–1947 Anglès oli professori Barcelonassa. Hän johti Pontificio instituto di musica sacraa Roomassa vuodesta 1947. Hän julkaisi truveerilauluja. Hän oli arvossapidetty keskiaikaisen ja espanjalaisen musiikin tutkijana.
Antti Nahkala
Ahti Jakob (Antti Jaakko) Nahkala (15. huhtikuuta 1877 Liminka – 17. elokuuta 1942 Uhto-Izhemskin leiri, Neuvostoliitto) oli suomalainen rakennustyönjohtaja ja Suomen Sosialistisen Työväenpuolueen kansanedustaja.
Nahkalan vanhemmat olivat mäkitupalainen Henrik Nahkala ja Brita Samuelintytär. Nahkala työskenteli maa- ja rakennustöissä Jaalassa ja Kajaanissa vuoteen 1917 ja rakennustyönjohtajana Kajaanissa vuodesta 1917. Suomen sisällissodan jälkeen Nahkala tuomittiin vankilaan poliittisista syistä 1918 ja uudelleen 1923 niin sanotussa suuressa kommunistijutussa kuritushuoneeseen 6 vuodeksi. Hän oli sitä ennen sosialistisen työväen puolueen kansanedustajana 1922–1924 edustaen Oulun läänin eteläistä vaalipiiriä. Vapauduttuaan vankilasta Nahkala oli vuosina 1928–1932 kirvesmiehenä Helsingissä Radiator-yhtymässä ja oli SKP:n keskuskomitean poliittisen toimikunnan jäsenenä.
Joulukuussa 1932 Nahkala siirtyi SKP:n luvalla salaa Neuvostoliittoon. Nahkala lähetettiin Toivo Antikaisen suosituksella NKP:n Karjalan aluekomitean tehtäviin Petroskoihin. Hän työskenteli rakennusyhtymässä ja helmikuusta 1937 alkaen puuseppänä Promigrushka-artellissa. Nahkala vangittiin 3. elokuuta 1938 vakoilijana, ja hänet tuomittiin kahdeksaksi vuodeksi vankeuteen. Nahkala kuoli rangaistusta kärsiessään NKVD:n Uhto-Izhemskin leirillä elokuussa 1942. Hänen maineensa palautettiin 1956.
Nahkala oli naimisissa vuodesta 1904 Viliina Tolosen (s. 1883) kanssa.
Malesian politiikka
Malesian politiikka on järjestelmältään perustuslaillinen monarkia ja maan valtionpäämies on kuningas, jonka rooli on vain seremoniallinen. Toimeenpanovaltaa käyttää pääministerin johtama hallitus. Malesia kuuluu Aasian maiden yhteistyöjärjestöön ASEAN:iin ja islamilaiseen yhteistyöjärjestöön (OIC), jotka hyvin pitkälti määrittelevät maan ulkopolitiikkaa.
Poliittinen järjestelmä
Malesian perustuslaissa maan valtiomuodoksi on määritetty perustuslaillinen monarkia. Valtionpäämiehenä toimii Yang di-Pertuan Agong, eli Malesian kuningas. Maailman monarkioiden joukossa Malesian monarkia on kuitenkin ainutlaatuinen; kuninkaan arvo ei periydy suvussa, vaan maan kuningas valitaan maan yhdeksän sulttaanikunnan sulttaanin joukosta viiden vuoden virkakaudeksi. Kiertävällä monarkialla Malesiassa on haluttu luoda vakautta, ilman että valta keskittyy vain tietyille kuningassuvuille. Kuninkaan rooli on vain edustuksellinen, ja todellinen poliittinen valta on keskittynyt maan pääministerille. Pääministeri johtaa hallitusta.
Malesia on 13 osavaltion muodostama liittovaltio. Osavaltioissa on omat parlamenttinsa ja perustuslakinsa. Vaikka osavaltioilla on omat hallintonsa, niiden valta on kuitenkin hyvin rajallinen ja ne ovat riippuvaisia maan keskushallinnon myöntämistä määrärahoista. Osavaltioiden päämies on yhdeksässä osavaltiossa kuninkaallinen, neljässä osavaltiossa kuvernööri. Sulttaanien ja kuvernöörien valta on kuitenkin vain seremoniallinen ja myös osavaltioissa korkeinta poliittista valtaa käyttää pääministeri.
Sisäpolitiikka
thumb|220px|right|[[Malesian parlamenttitalo Kuala Lumpurissa.]] Malesiaa hallitsee koalitiohallitus. Maan hallitseva puolue on maan itsenäistymisestä lähtien ollut Yhtyneiden malaijien kansallisjärjestö (United Malays National Organization) UMNO. Maan puoluejärjestelmä perustuu pitkälti etnisiin ja uskonnollisiin rajalinjoihin. Valtapuolue UMNO edustaa malaijiväestöä. Muut merkittävät puolueet ovat malesiankiinalaisten Malesian kiinalaisten liitto, (Malayan Chinese Association) MCA, ja Malesian intialaisten Malesian intialaisten kongressipuolue (Malaysian Indian Congress) MIC. Laajan hallituskoalition perustarkoitus on taata yhteiskuntarauha turvaamalla kaikkien etnisten, uskonnollisten ja kulttuuriryhmien perusoikeudet. Suurimmat puolueet ovat johtavassa asemassa Barisan Nasional -hallituskoalitiossa.
Malesian politiikkaa on leimannut bumiputraväestöä, eli malaijeja ja muita alkuperäiskansoja suosiva politiikka. Malaijeja suosivalla politiikalla on pyritty estämään etniset levottomuudet varakkaamman kiinalaisväestön ja vähävaraisemman malaijiväestön välillä. Bumiputrapolitiikkaa on noudatettu Malesiassa vuoden 1969 etnisten väkivaltaisuuksien jälkeen. Politiikkaa on kutsuttu nimellä ”New Economic Policy” NEP.
Aiemmin UMNO:a edustanut Mahathir Mohamed ja hänen aikaisempi poliittinen kilpailijansa Anwar Ibrahim ovat muodostaneet Pakatan Harapan (Toivon allianssi) -liittouman, jonka suurin puolue on Ibrahimin PKR (Oikeuspuolue), jonka merkittävä pitkäaikainen liittolainen on monietninen ja tasa-arvoa korostava DAP-puolue (Demokraattinen toimintapuolue). Malesian muslimit ovat jakautuneet kolmen melko samankokoisen puolueen kannattajiksi; vanhan valtaliitouman UMNO:n muslimipuolue Barisan, oppositiossa oleva islamismiin taipuvainen PAS-puolue sekä kolmantena Anwar Ibrahimin ja Mahathirin tukena olevat puolueet. Etnisesti kiinalaiset ja intialaiset äänestäjät eivät enää luota UMNO:n suojeluun ja ovat alkaneet siirtyä DAP:n tukijoiksi.
Parlamenttivaaleissa toukokuussa 2018 Barisan National ensimmäistä kertaa hävisi vaalit ja se sai 79 paikkaa, kun taas Mahathir Mohamadin johtama Pakatan Harapan sai liittolaisineen 115 paikkaa maan 222-paikkaisen parlamenttiin.
Pääministeri Mahathirin eron yhteydessä helmikuussa 2020 hallitseva Pakatan Harapan -koalitio hajosi, kun Mahathirin puolue Bersatu erosi koalitiosta.